Maður finnst látinn í breskum lestarklefa . Hann er 24 ára gamall samkvæmt vegabréfi og titillinn er vísun í orðin sem lögreglumaður skrifar í minnisbók sína , ásamt því að teikna litla mynd af unga manninum , Gunnari Kampen . „ Korngult hár , grá augu “ er lýsingin – og á ágætlega við hina arísku sjálfsmynd sem aðalpersóna sögunnar tileinkar sér . Aðalpersónan er áðurnefndur Gunnar – í næsta kafla er spólað til baka um áratugi og alla leið í frumbernsku . Bernskan er rifjuð upp , bernska í skugga heimsstyrjaldar sem fyrst geisar í fjarska og er svo nýlokið þegar á líður . Stráknum lyndir illa við föður sinn , virðist einrænt barn , en áhugasamur um nágrannann Lúther sem er bæði kennari og formaður Hjólhestafjelagsins Sleipnis . Félags sem reynist einnig vera þýskuskóli . Bókinni er skipt upp í þrjá álíka langa hluta og sá fyrsti birtir okkur fyrst og fremst ...